LeroyDyer/wikipediaSW huggingface dataset:
Cherry Jones

Cherry Jones (amezaliwa tar. 21 Novemba 1956) ni mwigizaji wa filamu na tamthilia kutoka nchini Marekani. Huenda akawa anafahamika kwa kucheza kwake kama Rais wa Marekani (Allison Taylor), katika mfululizo wa kipindi cha televisheni cha 24.

Filamu/Tamthilia alizocheza 
 Alex: The Life of a Child (1986) (TV) .... Tina Crawford
 Light of Day (1987) .... Cindy Montgomery
 The Big Town (1987) .... Ginger McDonald
 Spenser: For Hire (1987) TV Series ....Tracy Kincaid
 HouseSitter (1992) .... Patty
 Loving (1983/I) TV Series .... Frankie (1992)
 Polio Water (1995) .... Virginia
 Julian Po (1997) .... Lucy
 The Horse Whisperer (1998) .... Liz Hammond
 Murder in a Small Town (1999) (TV) .... Mimi Barnes
 Cradle Will Rock (1999) .... Hallie Flanagan
 The Lady in Question (1999) (TV) .... Mimi Barnes
 Erin Brockovich (2000) .... Pamela Duncan
 The Perfect Storm (2000) .... Edie Bailey
 Cora Unashamed (2000) (TV) .... Lizbeth Studevant
 What Makes a Family (2001) (TV) .... Sandy Cataldi
 Divine Secrets of the Ya-Ya Sisterhood (2002) .... Grandma Buggy Abbott
 Signs (2002) .... Officer Paski
 The West Wing TV Series .... Barbara Layton (2004)
 The Village (2004) .... Mrs. Clack
 Clubhouse (2004) TV Series .... Sister Marie
 Ocean's Twelve (2004) .... Molly Star/Mrs. Caldwell
 Swimmers (2005) .... Julia Tyler
 24 (2009) .... President Allison Taylor

Viungo vya Nje 
 
 
 Cherry Jones  at the Internet Off-Broadway Database
 Cast Out: Queer Lives in Theater (U. Michigan Press, edited by Robin Bernstein) republishes the interview in which Cherry Jones first publicly discussed her sexuality.
 Cherry Jones  - Downstage Center interview at American Theatre Wing.org
 TonyAwards.com Interview with Cherry Jones 

Waliozaliwa 1956
Watu walio hai
Waigizaji filamu wa Marekani
Allison Taylor

Allison Taylor ni jina la kuita uhusika wa kipindi cha televisheni cha Kimarekani maarufu kama 24. Uhusika huu unachezwa na Cherry Jones, huyu ni mwanamke wa kwanza kuwa Rais wa Marekani, na amechukua nafasi kutoka kwa Bw. Noah Daniels katika siku ya ufunguzi wake, ambayo ilianza kuonekana katika sehemu ya  24: Redemption. Aliaza kuonekana rasmi akiwa kazini, ni baada ya kuanza kwa  Msimu wa 7. Mume wake ni Henry Taylor, na mtoto wake wa kiume ni Roger Taylor (ambaye aliuawa kati ya sehemu za Redemption na Siku ya 7).

Katika uhusika 
Kabla ya kuchaguliwa kuwa kama Rais, Taylor alikuwa Seneta (kiti kilikuwa kikimilikiwa na baba yake). Amemshinda mgombea mwenzi Bw. Noah Daniels katika uchaguzi.  Kwa mujibu wa maelezo ya Daniels, "kichwa cha maelezo" jilaumu kwa kushindwa na sio kupigania vilivyo ili ubaki kazini.

Wahusika wa 24
Jean Smart

Jean E. Smart (amezaliwa tar. 13 Septemba 1951) ni mshindi wa tuzo nyingi-nyingi za Emmy, akiwa kama mwigizaji filamu, televisheni, na mcheshi kutoka nchini Marekani. Smart anafahamika sana kwa uhusika wa vichekesho, moja kati ya uhusika wake uliomaarufu ni ule aliocheza kama Charlene Frazier Stillfield kutoka katika ucheshi wa CBS maarufu kama Designing Women.

Baadaye akapata umaarufu zaidi baada ya kucheza kama Martha Logan kwenye mfululizo wa  24. Smart ameonekana tena kama Regina Newly katika ucheshi unaorushwa hewani na ABC maarufu kama Samantha Who?, ambayo hiyo ndiyo iliyompelekea kupata tuzo ya Emmy kwa mwaka wa 2008.

Filamu

Viungo vya Nje
 
 
 
 Official Jean Smart website 
 Jean Smart win supporting-actor Emmys Samantha Who? 

Waliozaliwa 1951
Watu walio hai
Waigizaji filamu wa Marekani
Martha Logan

Martha Logan ni jina la mhusika wa kipindi cha televisheni cha Marekani maarufu kama 24.  Uhusika ulichezwa na Jean Smart. Akiwa kama mwanamke wa kwanza wa Marekani wa mfululizo wa 24, ana uwezo, lakini ni mwanamama asiyetabirika na asiye sawa wa Rais Charles Logan. Uhusika huu wa Martha Logan umevunja rekodi na kuufanya uhusika kupata Tuzo ya Emmy mnamo mwaka wa 2006.

Marejeo

Wahusika wa 24
Orodha ya Marais wa Tanzania

Makala hii inaonyesha orodha ya marais wa Tanzania.

Marais wa Tanzania, 1964-hadi sasa

Ushirika wa Kisiasa 
 CCM - Chama Cha Mapinduzi
 TANU - Tanganyika African National Union

Tazama pia 
 Orodha ya viongozi 
 Orodha ya Mawaziri Wakuu wa Tanzania
 Orodha ya Mawaziri Wakuu wa Zanzibar
 Orodha ya Magavana Wakuu wa Tanganyika
 Orodha ya Masultan wa Zanzibar

 
Tanzania
Orodha ya Mawaziri Wakuu wa Tanzania

Makala hii inaonyesha orodha ya mawaziri wakuu wa Tanzania.

Orodha ya Viongozi wa Serikali ya Tanzania

Ushirika wa Kisiasa
 CCM - Chama Cha Mapinduzi
 TANU - Tanganyika African National Union

Viungo vya nje
 Tovuti ya Ofisi ya Waziri Mkuu wa Tanzania kuhusu Waziri Wakuu waliopita

Tazama pia
 Orodha ya viongozi
 Orodha ya Marais wa Tanzania
 Orodha ya Mawaziri Wakuu wa Zanzibar
 Orodha ya Magavana Wakuu wa Tanganyika
 Orodha ya Marais wa Tanganyika
 Orodha ya Masultan wa Zanzibar

Tanzania
Missouri

Missouri ni jimbo la kujitawala la Maungano ya Madola ya Amerika au Marekani. Mji mkuu ni Jefferson City na Kansas City ni mji mkubwa. Imepakana na Iowa, Illinois, Kentucky, Tennessee, Arkansas, Oklahoma, Kansas na Nebraska. Jimbo lina wakazi wapatao 5,911,605 (2008) wanaokalia katika eneo la kilomita za mraba zipatazo 180,533.

Upande wa mashariki kuna wa Mto Mississippi. Mto Missouri inaendelea kupita jimbo ya Missouri.

Kiingereza ni lugha rasmi.

Miji muhimu baada ya Kansas City ni Saint Louis, Columbia na Springfield.

Viungo vya Nje 
  State of Missouri Official Website

 
Majimbo ya Marekani
Quang Binh

Quang Binh (Tỉnh Quảng Bình) ni jimbo ya Vietnam. Mji mkuu ni Đồng Hới.
Kiwanja cha Ndege cha Dong Hoi ya Quang Binh.
Phong Nha-Ke Bang, world heritage site of UNESCO ya Quang Binh.

Majimbo ya Vietnam
Quang Binh
Wikipedia ya Kijapani

Wikipedia ya Kijapani (Kijapani: ウィキペディア日本語版 au Wikipedia Nihongo-ban|tafsiri "Wikipedia: Toleo la lugha ya Kijapan") ni toleo la kamusi elezo ya Wikipedia kwa lugha ya Kijapani. Na kwa tar. 25 Juni ya mwaka wa 2008, Wikipedia ya Kijapani imefikisha zaidi ya makala 500,000, na kuifanya iwe toleo la Wikipedia ya tano kwa ukubwa baada ya Kiingereza, Kijerumani, Kifaransa na Kipoland.

Wikipedia hii ilianzishwa mnamo mwezi wa Septemba ya mwaka wa 2002, na kunako mwezi wa Aprili katika mwaka wa 2006, ilifikisha makala 200,000 na kwa mwezi wa Juni katika mwaka wa 2008, ikafikisha makala 500,000. Hii ni Wikipedia kubwa kwa upande wa lugha ambazo si za Lugha za Ulaya, na ya pili kwa ukubwa ni ile Wikipedia ya  Kichina.

Marejeo

Viungo vya nje

  Japanese Wikipedia
 A guide to the Japanese Wikipedia

Wikipedia kwa lugha tofauti
Sifuri halisi

Sifuri halisi katika fizikia ni kiwango cha halijoto ya duni kabisa inayowezekana. 

Ni sawa na vizio −273.15° kwenye skeli ya selsiasi au vizio 0° kwenye skeli ya kelvini.

Kwenye kiwango cha sifuri halisi hakuna mwendo wa maada au molekuli tena. Sababu yake ni ya kwamba halijoto yenyewe kifizikia ni uso mwingine wa mwendo wa mada yaani mwendo wa molekuli na atomi. 

Katika hali ya kawaida molekuli za hewa au za kiowevu huwa na mwendo; pia molekuli za gimba mango huwa na mwendo fulani kama kitikisiko. Kama mwendo = halijoto inaongezeka tunaona badiliko la gimba mango kuwa kiowevu au gesi. Kinyume chake tunaona jinsi gani maji "baridi" huwa barafu imara maana yake mwendo wa molekuli za H20 imepungua. Pasipo mwendo tena hakuna joto wala halijoto na hali hii huitwa "sifuri halisi".

Hali hii inasababisha kutokea kwa mambo yasiyo kawaida. Kwa mfano uwezo wa metali wa kupitisha umeme unaongezeka sana kadiri metali inavyokaribia sifuri halisi.

Hali halisi haiwezekani kukuta mada kwenye hali ya sifuri halisi kabisa lakini katika maabara imewezekana kuikaribia sana. 

Vipimo
Fizikia
Wikipedia ya Kipoland

Wikipedia ya Kipoland (Kipoland: Wikipedia polskojęzyczna) ni toleo la kamusi elezo ya Wikipedia kwa lugha ya Kipoland. Wikipedia ya Kipoland, ni toleo la tisa la Wikipedia. Ilianzishwa tarehe 26 Septemba 2001.  

Mwezi wa Mei 2008 ilifikisha makala zaidi ya 500,000, na kuifanya iwe toleo la nne kwa ukubwa baada ya Wikipedia kwa Kiingereza, Kijerumani, na Kifaransa. 

Tarehe 24 Septemba 2013 ilifikia nakala 1,000,000.

Hii ni toleo kubwa la Wikipedia katika orodha ya lugha za Kislavoni kwa idadi ya makala.

Viungo vya Nje 

  Polish Wikipedia

Wikipedia kwa lugha tofauti
Wikipedia ya Kiitalia

Wikipedia ya Kiitalia (Kiitalia: Wikipedia in italiano) ni toleo la kamusi elezo ya Wikipedia kwa lugha ya Kiitalia. Toleo hili lilianzishwa mnamo mwezi  wa Januari katika mwaka wa 2002 na ina makala zaidi ya 527,000 na watu waliojisajiri ni zaidi ya 338,000 kwa tar. 5 Januari 2009.

Mnamo mwezi wa Agosti 2005, Wikipedia ya Kiitalia imeipita toleo la Wikipedia ya Kihispania na Kireno, na kuifanya iwe Wikipedia ya 8 kwa ukubwa wa hesabu ya makala. Sababu za msingi zilizopelekea Wikipedia hii kuwa kubwa ni baada ya kuruka idadi ya makala kutoka 56,000 hadi 64,000. Ambazo zote zilifanywa na maroboti ambao walitengeneza makala za mbegu zaidi ya 8,000 kuhusu miji na maeneo ya Hispania.

Mnamo tar. 8 Septemba 2005, Wikipedia ya Kiitalia imeipita Wikipedia ya Kiholanzi na baada ya siku moja, mnamo 9 Septemba, ikapita makala 100,000. Mnamo tar. 11 Septemba, imeipita Wikipedia ya Kiswidi, na kuifanya iwe toleo la Wikipedia ya tano kwa ukubwa. Tena, maboti yakafanya michango mizito kwa kuikuza Wikipedia hii. Kwa mfano, maboti yametunga zaidi ya makala 35,000 kuhusu manispaa za Ufaransa. Hata hivyo, ilikuja kupitwa na Wikipedia ya Kipoland mnamo tar. 23 Septemba 2005.

Marejeo

Viungo vya nje

  Italian Wikipedia

Wikipedia kwa lugha tofauti
Oakland, California

Oakland ni mji wa nane kwa ukubwa katika California. Uko mashariki ya rasi ya San Francisco. Mji ulikuwa na wakazi 397,067 mnamo mwaka 2006.

Mji uliundwa mwaka 1852. Jina la kwanza la mji lilikuwa encinal (Kihispania: kituka cha mti wa oak).

Viungo vya Nje 
  Tovuti ya mji la Oakland 

California
Miji ya California
 
Alameda County, California
Wikipedia ya Kiholanzi

Wikipedia ya Kiholanzi (Kiholanzi: Nederlandse Wikipedia) ni toleo la kamusi elezo ya Wikipedia kwa lugha ya Kiholanzi. Hii ilianzishwa mnamo tar. 19 Juni katika mwaka wa 2001, na ikafikisha makala 100,000 kunako tar. 14 Oktoba ya mwaka wa 2005.

Kwa muda mfupi ikawa imeipita Wikipedia ya Kipoland ikiwa kama Wikipedia ya sita kwa ukubwa, lakini baadaye ikarudi nyuma na kuwa sehemu ya nane kwa ukubwa. Mnamo tar. 24 Januari 2006, idadi ya makala imeongezeka na kuwa 125,000. Mnamo tar. 1 Machi 2006, ikaipiku Wikipedia ya Kiswidi na Kiitalia, yaani, ilikuwa kwa siku moja tu na kurudi tena katika sehemu yake ya sita.

Mnamo tar. 19 Machi 2006, takriban makala 150,000 ziliongezeka na baadaye ikawa na makala nyingine zilizoongezeka na kufikia 200,000 hiyo ilikuwa kunako tar. 24 Mei 2006. Mradi huu ulifikia makala 300,000 mnamo tar. 28 Mei ya mwaka wa 2007. Na kwa tar. 10 Januari ya mwaka wa 2008, Wikipedia hii imetunga zaidi ya makala 400,000 articles. Lengo la kufikisha makala  500,000 lilifikiwa mnamo tar.  30 Novemba katika huohuo wa 2008.

Marejeo

Viungo vya nje

  Dutch Wikipedia

Wikipedia kwa lugha tofauti
Wikipedia ya Kireno

Wikipedia ya Kireno (Kireno: Wikipédia em português) ni toleo la kamusi elezo ya Wikipedia kwa lugha ya Kireno. Inaandikwa Wikipédia, kwa Kireno. Hii ilikuwa toleo la tano la Wikipedia zilizoanzishwa mwezi wa Juni, 2001. Hii ni Wikipedia ya nane kwa ukubwa na hesabu ya wingi makala. Imetunga zaidi ya makala 473,396 kwa tar. 19 Aprili 2009.

Kuanzia mwaka 2004, toleo hili lilikuwa haraka sana. Wakati wa mwezi wa Mei katika mwaka wa  2005, ikazipita Wikipedia zote mbili, yaani, ya Kihispania na Kiitalia. Kwa ufananisho, kunako  Mei, 2004 ilikuwa Wikipedia ya 17 kwa wingi wa makala.

Viungo vya nje

 Portuguese Wikipedia (in portuguese)

Wikipedia kwa lugha tofauti
Wikipedia ya Kirusi

Wikipedia ya Kirusi (Kirusi: Русская Википедия) ni toleo la kamusi elezo ya Wikipedia kwa lugha ya Kirusi. Mnamo tar. 16 Agosti 2006, Wikipedia ya Kirusi imefikisha makala 100,000.  Mnamo tar. 29 Novemba 2006, ilizawadiwa "Tuzo ya Runet" (Премия Рунета) katika kundi la  sayansi na elimu. Kunako tar. 17 Machi 2008, imefikisha makala  250,000 na mnamo tar. 19 Mei 2008, imekuwa Wikipedia ya 10 kwa ukubwa.

Mnamo tar. 25 Februari 2010, Wikipedia ya Kirusi imepita idadi ya makala 500,000.

Marejeo

Viungo vya nje

 Russian Language Wikipedia
 The embassy of the Russian-language Wikipedia

Wikipedia kwa lugha tofauti
Wikipedia ya Kiswidi

Wikipedia ya Kiswidi (Kiswidi: Svenskspråkiga Wikipedia au Svenska Wikipedia) ni toleo la kamusi elezo ya Wikipedia kwa lugha ya Kiswidi.  Hili lilikuwa toleo la tatu la Wikipedia, ilianzishwa mnamo mwezi Mei, 2001, likiwa sambamba kabisa na toleo la Wikipedia ya Kijerumani, baada ya Wikipedia ya Kiingereza na Kikanada.

Hii ni Wikipedia ya kumi na moja kwa ukubwa wa wingi wa hesabu ya makala (baada ya toleo la  Kiingereza, Kijerumani, Kifaransa, Kipoland, Kijapani, Kiholanzi, Kiitalia, Kireno, Kihispania, Kirusi) kwa kufikisha zaidi ya makala 300,000 kwa mwezi wa Desemba 2008.

Viungo vya nje
 Swedish Wikipedia

Wikipedia kwa lugha tofauti
Wikipedia ya Kislovakia

Wikipedia ya Kislovakia (Kislovakia: Slovenská Wikipédia) ni toleo la kamusi elezo ya Wikipedia kwa lugha ya Kislovakia. Ilianzishwa mnamo mwezi wa  Oktoba katika mwaka wa 2003, lakini ikaanza kufanya kazi kwa sana katikati mwa mwaka wa 2004.

Ilielezwa ya kwamba Wikipedia hii ilifikisha makala 15,000 mnamo mwezi Septemba 2005 na kiwango cha makala 50,000 kilifikia kunako mwezi wa Agost 2006 na kiwango cha makala 100,000 kilifikia kunako mwezi wa Agosti 2008.

Wikipedia ya Kislovakia imefikisha makala zaidi ya 100,000 kunako tar. 28 Agosti 2008. Wikipedia ya Kislovakia ni miongoni mwa Wikipedia kubwa katika orodha ya matoleo ya Wikipedia za Lugha za Kislavoni. Kuna kiasi kikubwa sana cha maboti yanayoanzisha makala katika Wikipedia ya Kislovakia.

Viungo vya nje
 Slovak Wikipedia

Wikipedia kwa lugha tofauti
Wikipedia ya Kikatala

Wikipedia ya Kikatala (Kikatala: Viquipèdia) ni toleo la kamusi elezo huru ya Wikipedia kwa lugha ya Kikatala. Wikipedia hii ilianzishwa mnamo tar.  16 Machi katika mwaka 2001 na imefikisha makala 150,000 kunako mwezi wa  Desemba 2008. Wikipedia hii iliiumbwa mda mchache baada ya kutoka kwa toleo la Wikipedia isiyo ya Kiingereza (Wikipedia ya Kijerumani).

Licha ya kuwa ya pili kuumbwa baada ya Wikipedia ya Kijerumani, kwa takriban miezi miwili ilikuwa Wikipedia pekee isiyo ya Kiingereza kusheheni makala nyingi tangu kuanzishwa. Na kwa katikati ya mwaka wa 2008, Wikipedia ya Kikatala ikawa ndiyo Wikipedia kubwa katika lugha za nchi.

Marejeo

Tazama pia

Viungo vya nje
  Catalan Wikipedia
  Internet Archive - Catalan Wikipedia main page, 27 Machi 2001.

Wikipedia kwa lugha tofauti
Wikipedia ya Kichina

Wikipedia ya Kichina (Kichina: 中文維基百科/中文维基百科) ni toleo la kamusi elezo huru ya Wikipedia kwa lugha ya Kichina. Wikipedia hii ilianzishwa mnamo mwezi wa Oktoba katika mwaka wa 2002. Wikipedia hii ina makala zaidi ya 250,000 kwa mwezi wa Aprili 2009.

Mtandao huu ulizuiliwa na  Serikali ya Jamhuri ya Watu wa China Ina wasimamizi 87, wakiwemo 29 kutoka China Bara, 18 kutoka Taiwan, na 15 kutoka Hong Kong.

Marejeo

Viungo vya nje
 Chinese Wikipedia
 Chinese Wikimedia Conference 2006

Wikipedia kwa lugha tofauti
Uchina Bara

Uchina Bara ni sehemu ya Uchina bila kujumlisha Jamhuri ya China inayomiliki Taiwan, Kinmen, Matsu, na Pescadores. Hii pia inatoa sehemu ya Hong Kong na Macau. 

Wakati wa Nasaba ya Qing, sehemu yote ya Uchina Bara, Hong Kong, Macau, Taiwan, Kinmen, Matsu, Pescadores, na Mongolia ilikuwa sehemu ya Dola la Kichina. Taiwan, Hong Kong, na Macau yalitolewa kwa wageni kwa muda kwa miaka kadhaa (Taiwan walipewa Wajapani, Hong Kong walipewa Waingereza, na Macau walipewa Wareno).

Mwishoni mwa Dola la Qing, China ikawa Kuomintang China (Jamhuri ya  China) na ikairudisha Taiwan mikononi mwake mnamo mwaka wa 1945. Baadaye ukomunisti (Jamhuri ya Watu wa China) ikachukua sehemu kubwa ya China, na Kuomintang wakabaki na Taiwan, Kinmen, Matsu, na Pescadores. Mongolia baadaye ikawa nchi huru.

Tangu hapo, Uchina ya Kikomunist ikawa imeingiza baadhi ya sehemu za  (uchina bara) na baadhi ya vijisiwa ambavyo viliathiriwa na idadi kuwa ya wakomunisti (Hainan). Mkoa huu ni sehemu ya Uchina Bara.

Baadaye Hong Kong na Macau zikarudi mikononi mwa serikali ya China, lakini kuna kipindi hujifikiria kuwa wao kama sio wamoja wa sehemu ya Uchina Bara.

Viungo vya Nje
 Learn Chinese What is Mandarin? People of Mainland China speak mandarin Chinese.

Uchina
Kipimanjia

Vipimanjia au minaana ni ndege wadogo wa jenasi Anthus na Madanga katika familia ya Motacillidae. Zamani jenasi Madanga iliainishwa katika familia Zosteropidae (vinengenenge).

Ndege hawa wana rangi za kamafleji: nyeupe au njano chini na kijivu au kahawia juu. Makucha yao ya nyuma ni marefu kuliko yale ya matikisa. Takriban spishi zote hupatikana ardhini. Hula wadudu hasa na mbegu pia. Tago lao ni kikombe cha manyasi ardhini na jike huyataga mayai 2-6.

Spishi za Afrika 
 Anthus berthelotii, Kipimanjia wa Berthelot (Berthelot's Pipit)
 Anthus brachyurus, Kipimanjia Mkia-mfupi (Short-tailed Pipit)
 Anthus caffer, Kipimanjia Mdogo (Bushveld au Little Pipit)
 Anthus campestris, Kipimanjia Hudhurungi (Tawny Pipit)
 Anthus cervinus, Kipimanjia Koo-jekundu (Red-throated Pipit)
 Anthus chloris, Kipimanjia Koo-njano (Yellow-breasted Pipit)
 Anthus cinnamomeus, Kipimanjia-mbuga (African, Grassland au Grassveld Pipit)
 Anthus crenatus, Kipimanjia-mawe (African Rock au Yellow-tufted Pipit)
 Anthus hoeschi, Kipimanjia-milima (Mountain Pipit)
 Anthus latistriatus, Kipimanjia wa Jackson (Jackson's Pipit)
 Anthus leucophrys, Kipimanjia Nyusi-nyeupe (Plain-backed Pipit)
 Anthus lineiventris, Kipimanjia Tumbo-michirizi (Striped Pipit)
 Anthus longicaudatus, Kipimanjia Mkia-mrefu (Long-tailed Pipit)
 Anthus melindae, Kipimanjia wa Malindi (Malindi Pipit)
 Anthus nyassae, Kipimanjia-mwitu (Wood au Woodland Pipit)
 Anthus pallidiventris, Kipimanjia Miguu-mirefu (Long-legged Pipit)
 Anthus pratensis, Kipimanjia wa Ulaya (Meadow Pipit)
 Anthus pseudosimilis, Kipimanjia wa Kimberley (Kimberley Pipit)
 Anthus similis, Kipimanjia Domo-refu (Long-billed Pipit)
 Anthus sokokensis, Kipimanjia wa Sokoke (Sokoke Pipit)
 Anthus spinoletta, Kipimanjia-bwawa (Water Pipit)
 Anthus trivialis, Kipimanjia Mpendamiti (Tree Pipit)
 Anthus vaalensis, Kipimanjia Kijivucheupe (Buffy Pipit)

Spishi za mabara mengine 
 Anthus antarcticus (South Georgia Pipit)
 Anthus australis (Australian Pipit)
 Anthus bogotensis (Paramo Pipit)
 Anthus chacoensis (Pampas au Chaco Pipit)
 Anthus correndera (Correndera Pipit)
 Anthus furcatus (Short-billed Pipit)
 Anthus godlewskii (Blyth's Pipit)
 Anthus gustavi (Pechora Pipit)
 Anthus gutturalis (Alpine au New Guinea Pipit)
 Anthus hellmayri (Hellmayr's Pipit)
 Anthus hodgsoni (Olive-backed Pipit)
 Anthus lutescens (Yellowish Pipit)
 Anthus nattereri (Ochre-breasted Pipit)
 Anthus nilghiriensis (Nilgiri Pipit)
 Anthus novaeseelandiae (New Zealand Pipit)
 Anthus petrosus (Eurasian Rock Pipit)
 Anthus richardi (Richard's Pipit)
 Anthus roseatus (Rosy Pipit)
 Anthus rubescens (Buff-bellied Pipit)
 Anthus rufulus (Paddyfield Pipit)
 Anthus spragueii (Sprague's Pipit)
 Anthus sylvanus (Upland Pipit)
 Madanga ruficollis (Madanga)

Picha 

Shomoro na jamaa
Wikipedia ya Kicheki

Wikipedia ya Kicheki (Kicheki: Česká Wikipedie) ni toleo la kamusi elezo huru ya Wikipedia kwa lugha ya Kicheki.

Ilianzishwa mnamo mwezi wa Mei katika mwaka wa 2002 kwa maomba ya mhariri aliyekuwa akichangia katika Wikipedia ya Kiesperanto. Lakini, kwa kipindi hicho, Wikipedia ilikuwa ikitumia software ya UseMod. Takriban kurasa tatu za toleo hili zilipotea wakati wa kuihamisha kutoka software ya kale kwenda MediaWiki. Mnamo tar. 20 Oktoba 2003, ilifikisha makala 1,000, ambazo nyngi zilikuwa zinahusu masuala ya Kiesperanto.

Mnamo mwezi wa Juni katika mwaka wa 2005, Wikipedia ya Kicheki imefikisha makala  10,000 na baadaye 20,000 mnamo mwezi wa Desemba katika mwaka huohuo wa wa 2005. Ukurasa wa mwanzo wa Wikipedia, ulisanifiwa upya baada ya kufikisha kiwango hicho. Na kwa tar. 18 Juni 2008, kuna zaidi ya makala 100,000, wasimamizi 21, zaidi ya watumiaji 34,000 waliojisajiri, na madazeni na madezeni ya wachangiaji wanaochangia kila siku.

Viungo vya nje

 Czech Wikipedia 
 Czech Wikipedia's chronicle, mostly documenting article numbers 

Wikipedia kwa lugha tofauti
Kidenmark

Kidenmark ni moja kati ya lugha za Kigermanik, kinazungumzwa nchini Denmark, Visiwa vya Faroe, na sehemu kadhaa za Grinlandi na Ujerumani (Kusini mwa Schleswig). Idadi ya wasemaji wa lugha hii inakadiriwa kuwa ni milioni 5,5. Nchini Grinlandi na Kisiwani Faroe, lugha hii inatumika kama ya pili kitaifa. Kwa watu wa Denmaki, au Wadeni, lugha hii inajulikana kama dansk.

Hapa kuna mifano miwili ya Kideni:

Viungo vya nje
makala za OLAC kuhusu Kidenmark 
lugha ya Kidenmark katika Glottolog
http://www.ethnologue.com/language/dan

Lugha za Kigermanik
Lugha za Denmark
Lugha za Ujerumani
Wikipedia ya Kidenmark

Wikipedia ya Kidenmark ni toleo la kamusi elezo huru ya Wikipedia kwa lugha ya Kidenmark. Wikipedia hii, iliazishwa mnamo tar. 1 Februari katika mwaka wa 2002. Na kwa tar. 28 Desemba 2008, Wikipedia hii imefikisha zaidi ya makala 100,000. Kutokana na Kidenmark kuwa lugha inayoingiliana na  Kiswidi na Kinorwei, wasimamizi wa mitandao hushirikiana kwa heshima ya mitandao yao ya Wikipedia kwa kupitia Skanwiki sehemu ya mtando wa Wikimedia mashuhuri kama Meta-Wiki.

Viungo vya nje
 Danish Wikipedia
 Meta: Skanwiki
 Report from the Danish Wikipedia, Wikipedia Signpost, 25 Septemba 2006.

Wikipedia kwa lugha tofauti

pl:Edycje językowe Wikipedii#D
Wikipedia ya Kiesperanto

Wikipedia ya Kiesperanto (Kiesperanto: Vikipedio en Esperanto, au esperantlingva Vikipedio) ni toleo la kamusi elezo huru ya Wikipedia kwa lugha ya Kiesperanto. Wikipedia hii, ilianzishwa mnamo mwezi wa Desemba katika mwaka wa  2001, ikiwa kama Wikipedia ya kumi na moja kuanzishwa  (ikifuatiwa na Wikipedia ya Kibasque). 

Mnamo mwezi wa Juni katika mwaka wa 2008, toleo hili likavuka idadi ya makala 100,000, na kuifanya iwe Wikipedia ya 21 kwa ukubwa wa hesabu ya wingi wa makala na pia ni kubwa wa upande wa lugha ya kuundwa (bila kujumlisha Wikipedia ya Kivolapük ambayo yenyewe ina makala nyingi za mbegu).

Wikipedia ya Kiesperanto, ilianza na makala 139 kutoka katika kamusi elezo ya  Enciklopedio Kalblanda ya Stefano Kalb.

Viungo vya Nje 
 Manual at Vikilibroj (Wikibooks)
 Report at Libera Folio, March 2008
 Clip at Youtube.com

Wikipedia kwa lugha tofauti

pl:Edycje językowe Wikipedii#E
Wikipedia ya Kifini

Wikipedia ya Kifini ni tole la kamusi elezo huru ya Wikipedia kwa lugha ya Kifini. Kwa hesabu ya makala, hii ni Wikipedia ya 13 kwa ukubwa na wingi wa makala zaidi ya 199,000, zilizofikishwa mnamo tar. 3 Aprili 2009.

Mradi wa Wikipedia ya Kifini, ulianzishwa mwishoni mwa mwaka wa 2002, lakini ilibaki na ngazi iliododa hadi hapo ilipofika mwaka wa 2003. Kasi ya kukuza mradi huu iliongozeka baada ya kubadilishwa kwa bidhaa pepe ya MediaWiki kuwa katika hali ya III na hiyo ilikuwa mwishoni mwa mwezi Novemba 2003, na ikaendelea kuongezeka hadi kunako mwaka wa 2004.

Malengo 
 200,000 makala - 12 Aprili 2009
 100,000 makala - 11 Februari 2007
 50,000 makala - 21 Februari 2006
 15,000 makala - 9 Februari 2005
 5,000 makala - Aprili 2004
 1,000 makala - Septemba 2002

Viungo vya nje
  Finnish Wikipedia
  Report from the Finnish Wikipedia, from Wikipedia Signpost (in English Wikipedia), 2006-10-23.

Wikipedia kwa lugha tofauti
Wikipedia ya Kihungaria

Wikipedia ya Kihungaria (Kihungaria: Magyar Wikipédia) ni toleo la kamusi elezo huru ya Wikipedia kwa lugha ya Kihungaria/Magyar. Wikipedia hii, ilianzishwa mnamo tar. 8 Julai 2003. Wikipedia hii, imefikisha idadi ya makala zaidi ya 100,000 kunako tar. 17 Julai 2008.

Viungo vya nje

Wikipedia kwa lugha tofauti
Michigan

Michigan ni jimbo la kujitawala la Maungano ya Madola ya Amerika au Marekani. Umbo lake linafanana na rasi mawili linalozungukwa na Ziwa Superior, Ziwa Michigan, Ziwa Huron na Ziwa Erie. Imepakana na Kanada, Ohio, Indiana na Wisconsin. 

Mji mkuu ni Lansing na mji mkubwa ni Detroit.

Jimbo lina wakazi wapatao 10,003,422 (2008) wanaokalia katika eneo la kilomita za mraba zipatazo 253,793.

Viungo vya Nje 
 State of Michigan Official Website

Michigan
Majimbo ya Marekani
New Hampshire

New Hampshire (Hampshire Mpya) ni jimbo la Marekani upande wa mashariki-kaskazini ya nchi. Iko kwenye pwani ya Atlantiki.

Mji mkuu ni Concord na Manchester ni mji mkubwa.

Ilikuwa moja ya koloni 13 asilia za Uingereza zilizoasi dhidi ya nchi mama tangu mwaka 1776 na kuanzisha Maungano ya Madola ya Amerika.

Imepakana na Kanada, Maine, Massachusetts na Vermont.

Jimbo lina wakazi wapatao 1,315,809 (2008) wanaokalia katika eneo la kilomita za mraba zipatazo 24,217.

Kiingereza ni lugha rasmi.

Viungo vya Nje 
  State of New Hampshire Official Website

 
Majimbo ya Marekani
New England
Tokeeo

Tokeeo  ni ndege wa jenasi Macronyx na Tmetothylacus katika familia ya Motacillidae. Wanafanana na matikisa lakini tokeeo ni wakubwa zaidi na makucha ya nyuma ni marefu sana, marefu hata kuliko yale ya vipimanjia. Mgongo wao una michirizi kahawia na wana rangi ya manjano, machungwa au nyekundu chini. Wana mkufu mweusi kidarini. Ndege hawa wanatokea Afrika tu na hupatikana ardhini; hula wadudu. Tago lao ni kikombe cha manyasi ardhini na jike huyataga mayai 2-4.

Spishi 
 Macronyx ameliae, Tokeeo Koo-jekundu (Rosy-throated Longclaw)
 Macronyx aurantiigula, Tokeeo Koo-dhahabu (Pangani Longclaw)
 Macronyx capensis, Tokeeo Kusi (Cape Longclaw)
 Macronyx croceus, Tokeeo Koo-njano au Katadole (Yellow-throated Longclaw)
 Macronyx flavicollis, Tokeeo Habeshi (Abyssinian Longclaw)
 Macronyx fuelleborni, Tokeeo Mkufu-mweusi (Fülleborn's Longclaw)
 Macronyx grimwoodi, Tokeeo wa Grimwood (Grimwood's Longclaw)
 Macronyx sharpei, Tokeeo wa Sharpe (Sharpe's Longclaw)
 Tmetothylacus tenellus, Shani au Tokeeo Shani (Golden Pipit)

Picha 

Shomoro na jamaa
Vermont

Vermont ni jimbo la kujitawala la Maungano ya Madola ya Amerika au Marekani. Iko katika kaskazini-mashariki ya nchi. Mji mkuu ni Montpelier na mji mkubwa ni Burlington. Impekana na Kanada (Quebec), New Hampshire, Massachusetts na New York. Jimbo lina wakazi wapatao 621,270 (2008) wanaokalia katika eneo la kilomita za mraba zipatazo 24,923.

Viungo vya Nje 
  State of Vermont Official Website

 
Majimbo ya Marekani
New England
Taifa la Mungu

Jina Taifa la Mungu linatumika katika Biblia kumaanisha kwanza taifa la Israeli. Baadaye, Wakristo walilitumia kwa ajili yao katika Agano Jipya kama warithi wa wito wa taifa hilo kupitia Yesu Kristo na Mitume wake 12.

Katika Biblia

Jina linapatikana katika Waamuzi 20:2; Kitabu cha Pili cha Samueli 14:13; Kitabu cha Esta 10:10; Waraka kwa Waebrania 4:9; 11:25; Waraka wa pili wa Petro 2:10. 

Pamoja na hayo, wazo linajitokeza katika Injili ya Mathayo 21:43; Ufunuo wa Yohane 5:9; 21:3.

Katika imani na teolojia

Kanisa lilianza kulitumia tena kutokana na juhudi za wataalamu wa Biblia wa karne ya 20.

Kanisa Katoliki lilitumia rasmi hasa katika hati za Mtaguso wa pili wa Vatikano, hususan Lumen Gentium sura yote ya pili. Humo, baada ya ile ya kwanza kueleza fumbo la Kanisa, inaelezwa kuwa fumbo hilo katika historia linajitokeza kama taifa, kwa kuwa tangu awali Mungu hakupenda kuokoa binadamu mmojammoja, bali kwa mshikamano. Taifa hilo moja linatokana sasa na mataifa yote na kulenga kuyaunganisha ndani ya Yesu, mfalme wake.

Biblia
Teolojia
Ukristo
Pendo

Pendo linaweza kutafsiriwa kwa maana mbalimbali, kama vile upendo, mapendo, mapenzi n.k. 

Hapa linatumika kwa maana ya ono mojawapo la msingi kwa binadamu na wanyama ambalo wanavutiwa na jambo fulani, hata likafuatwa na hamu na hatimaye furaha ikiwa jambo limepatikana kweli.

Kati ya haja za msingi za nafsi, mojawapo ni kupenda na kupendwa.

Saikolojia
North Dakota

North Dakota (Dakota Kaskazini) ni jimbo la Marekani upande wa kaskazini kati ya nchi.

Imepakana na Kanada (Saskatchewan na Manitoba), Minnesota, South Dakota (Dakota Kusini) na Montana.

Jimbo lina wakazi wapatao 641,481 (2008) wanaokalia katika eneo la kilomita za mraba zipatazo 183,272.

Mji mkuu ni Bismarck na mji mkubwa ni Fargo.

Lugha rasmi ni Kiingereza.

Viungo vya Nje 
 State of North Dakota Official Website

North Dakota
Majimbo ya Marekani
Oregon

Oregon ni jimbo la Marekani upande wa magharibi-kazkazini ya nchi. Iko kwenye pwani la Pasifiki.

Mji mkuu ni Salem na Portland ni mji mkubwa.

Impekana na Washington, Idaho, Nevada na California. 

Jimbo lina wakazi wapatao 3,790,060 (2008) wanaokalia katika eneo la kilomita za mraba zipatazo 255,026.

Mlima Hood ni mlima mkubwa katika Oregon.

Miji muhimu baada ya Portland ni Eugene, Astoria, Medford na Bend.

Viungo vya Nje 
 Commonwealth of Oregon Official Website

Oregon
Majimbo ya Marekani
South Dakota

South Dakota (Dakota Kusini) ni jimbo la Marekani upande wa kaskazini kati ya nchi. Imepakana na North Dakota (Dakota Kaskazini), Minnesota, Iowa, Nebraska, Wyoming na Montana. 

Jimbo lina wakazi wapatao 804,1974 (2008) wanaokalia eneo la kilomita za mraba zipatazo 199,905. Mji mkuu ni Pierre na mji mkubwa ni Sioux Falls. 

Mlima Rushmore (kwa Kiingereza: Mount Rushmore) ni ukumbusho mashuhuri katika milima ya Black Hills kwenye jimbo la South Dakota kwa kuwa katika mwamba wake zimechongwa sanamu kubwa za marais wanne wa zamani wa Marekani.

Viungo vya Nje 

 State of South Dakota Official Website

 
Majimbo ya Marekani
Mad (wimbo)

"Mad" ni wimbo wa mwimbaji na mtunzi wa muziki wa R&B kutoka nchini Marekani - Ne-Yo. Huu ni wimbo wa tatu kutoka katika albamu yake ya Year of the Gentleman. Wimbo ulitayarishwa na Stargate na yeye mwenyewe.

Chati zake

Marejeo

Nyimbo za 2008
Nyimbo za 2009
Nyimbo za Ne-Yo
Nyimbo zilizotayarishwa na Stargate
Part of the List

"Part of the List" ni wimbo wa msanii wa rekodi za muziki wa R&B kutoka nchini Marekani - Ne-Yo. Huu ni wimbo wa nne kutoka katika albamu yake ya Year of the Gentleman. Wimbo ulitayarishwa na Chuck Harmony.

Chati zake

Marejeo

Nyimbo za 2009
Nyimbo za Ne-Yo
Key West, Florida

Key West ni mji wa Marekani katika jimbo la Florida. 

Ni mji ya kisiwa cha Florida Keys katika Ghuba ya Meksiko.

Key West iko 207 km kusini-magharibi ya mji ya Miami. Mji upo m 1 kutoka juu ya usawa wa bahari. Idadi ya makazi ni 25,478.

Viungo vya Nje 
 City of Key West

Miji ya Florida
Ghuba ya Meksiko
Hate That I Love You

"Hate That I Love You" ni wimbo wa mwimbaji wa muziki wa pop Bi.  Rihanna. Ulitolewa ukiwa kama wimbo wa tatu kutoka katika albamu yake ya  Good Girl Gone Bad.  Wimbo umemshirikisha msanii wa mwingine wa R&B - Ne-Yo, ambaye pia alifanyakazi na Rihanna katika kibao chake cha 2006 maarufu kama "Unfaithful".

Wimbo umetayrishwa na Stargate, ambaye pia alitayarisha wimbo mwingine wa  Rihanna wa 2006 "Unfaithful" na "Sexy Love" ya Ne-Yo.

Chati

Matunukio

Marejeo 

Nyimbo za 2007
Nyimbo za Ne-Yo
Nyimbo za Rihanna
Nyimbo zilizotayarishwa na Stargate
Bust It Baby

"Bust It Baby" ni wimbo wa msanii Plies akimshirikisha Ne-Yo. Wimbo ulitolewa mnamo tar. 25 Januari 2008. Huu ni wimbo wa pili wa Plies kutoka katika albamu yake ya Definition of Real. Huu ulifanywa kama wimbo wa ziada kwenye albamu yake, wakati "Bust It Baby Pt. 2" ukawa wimbo rasmi wa albamu.

Pia kulikuwa na remix nyingine imemshirikisha Trey Songz. Remix yake imechukuwa sampuli ya wimbo wa zamani wa Janet Jackson wa mwaka 1990 maarufu kama "Come Back to Me".
Kuna remix nyingine ambayo imemshirikisha Janet mwenyewe.

Chati

Marejeo

Nyimbo za 2008
Nyimbo za hip hop
Nyimbo za Ne-Yo
Nyimbo za Plies
Nyimbo zilizotayarishwa na J.R. Rotem
Finer Things

"Finer Things" ni wimbo wa DJ Felli Fel. Wimbo umepata kushirikisha wasanii wakali wa mamtoni. Wasanii hao ni pamoja na Kanye West, Jermaine Dupri, Fabolous, na Ne-Yo.

Chati ilizoshika

Marejeo

Viungo vya Nje

Nyimbo za 2008
Nyimbo za Jermaine Dupri
Nyimbo za Kanye West
Nyimbo za Ne-Yo
Nyimbo za Fabolous
Single (wimbo wa New Kids on the Block na Ne-Yo)

"Single" ni wimbo wa pili kutoka katika albamu ya tano ya kundi la muziki la New Kids on the Block, The Block, ambao umeimbwa pamoja na Ne-Yo.

Wimbo ulitolewa mnamo tar. 12 Agosti ya mwaka 2008, ukiwa kama wimbo wa kupakua mtandaoni. Kwa mujibu wa allaccess.com, wimbo uliiangiliana na redio mnamo 2 Septemba 2008, ambamo ni tarehe sawa iliyotoka albamu hiyo. Wimbo ulitolewa ukiwa kama CD single nchini UK mnamo 11 Novemba 2008.

Ne-Yo naye ameingiza toleo aliloimba peke yake na kuitia katika orodha ya nyimbo zake za albamu ya Year of the Gentleman ambamo wimbo una urefu wa 4:18.

Chati
Wimbo ulishika nafasi ya 72 katika chati za Canadian Hot 100 na tangu hapo ikaja kushika nafasi ya 42 hadi kutoka kwake. Kwa U.S. imeingia katika chati za Pop 100 ikiwa nafasi ya 86, lakini baadaye ikajikongoja na kufikia nafasi ya 56.

Marejeo

Nyimbo za 2008
Nyimbo za Ne-Yo
Nyimbo za New Kids on the Block
Nyimbo zilizotayarishwa na Polow da Don
Maadili bawaba

Maadili bawaba ni maadili manne ya kiutu yaliyojulikana na wanafalsafa wa Ugiriki, hasa Plato na Aristotle, kuwa ndiyo yanayotegemeza maadili mengine yote ya kiutu, kama vile bawaba zinavyotegemeza mlango uweze kufanya kazi yake vizuri. Yanaitwa pia maadili ya kiutu ya msingi au fadhila za msingi, kwa kuwa ndiyo hasa yanayomfanya mtu atende kadiri ya utu wake.

Majina yake ni: busara, haki, nguvu na kiasi.

Katika Ukristo yanatofautishwa na maadili ya Kimungu, yaani imani, tumaini na upendo ambayo yanatokana na Mungu na kumlenga yeye.

Viungo vya nje 
 http://www.newadvent.org/cathen/03343a.htm Maadili bawaba katika Catholic Encyclopedia

Maadili
Kiasi

Kiasi (kwa Kiingereza temperance, kutoka Kilatini temperantia; kwa Kigiriki σωφροσύνη, sofrosune) ni adili linaloratibu matumizi ya vitu, binadamu asije akatawaliwa na tamaa. 

Pamoja na falsafa, dini nyingi na baadhi ya wanasaikolojia wanasifu adili hilo na kuhimiza kulitekeleza (k.mf. kwa njia ya usafi wa moyo, upole na saumu).

Katika Ukristo ni mojawapo kati ya maadili bawaba yanayotegemeza maadili mengine yote ya kiutu. Hasa Wakatoliki wanasisitiza usafi wa moyo na upole kama matawi muhimu zaidi ya adili la kiasi.

Tanbihi

Viungo vya nje

Maadili
Fresno, California

Fresno ni mji wa tano kwa ukubwa katika California. Eneo lake ni 271.4 km² kuna wakazi 500,017 (2007). Mji upo m 90 kutoka juu ya usawa wa bahari. 

Fresno ni kati ya California baina ya Los Angeles na San Francisco.

Mji uliundwa mwaka 1856. Jina la kwanza la mji lilikuwa Millerton.

Jina la Fresno ni ya Kihispania, maana yake ni mti wa ash.

Viungo vya Nje 
 Tovuti ya mji la Fresno

Miji ya California
Waorthodoksi wa Mashariki

Waorthodoksi wa Mashariki ni jina linalotumika pengine kuhusu Wakristo wa Makanisa ya Mashariki ambayo katika karne ya 5 yalitengana na Wakatoliki na Waorthodoksi kwa kutokubali uamuzi wa mojawapo kati ya Mitaguso ya kiekumeni, hasa ile ya Efeso (431) na Kalsedonia (451).

Makanisa hayo ni ya kitaifa, kama vile:
 Kanisa la Kitume la Armenia
 Kanisa la Asiria 
 Kanisa la Kiorthodoksi la Ethiopia
 Kanisa la Kiorthodoksi la Eritrea
 Kanisa la Misri 
 Kanisa la Kiorthodoksi la Siria 
 Kanisa la Kisiria la Kiorthodoksi la Malankara 

Jumla ya waumini ni milioni 84 hivi, wengi wao wakiwa Waethiopia.

Marejeo
 Betts, Robert B., Christians in the Arab East , Lycabbetus Press (Athens, 1978)
 Charles, R. H. The Chronicle of John, Bishop of Nikiu: Translated from Zotenberg's Ethiopic Text , 1916. Reprinted 2007. Evolution Publishing, ISBN 978-1-889758-87-9

Viungo vya nje

 Orthodox Joint Commission
 The Standing Conference of Oriental Orthodox Churches in America
Encyclical, Pope Benedict XIV, Allatae Sunt (On the observance of Oriental Rites), 1755 
 Common Declaration of Pope John Paul II and HH Mar Ignatius Zakka I Iwas
 Joint Declarations Between the Syriac Orthodox and Roman Catholic Churches
 Dialogue with the Oriental Orthodox Churches on the Anglican Communion Website
 Dialogue with the Oriental Orthodox Churches on the Vatican Website
 The Rejection of the Term Theotokos by Nestorius Constantinople

Ukristo
Waorthodoksi wa Mashariki
Camera Phone

"Camera Phone" ni wimbo wa nne kutoka katika albamu ya tatu ya msanii wa hip hop The Game, LAX.
Wimbo umemshirikisha mwimbaji wa R&B Ne-Yo. Wimbo ulitayarishwa na  Cool na Dre. Umeonekana kuwa kama wimbo wa ziada kwenye toleo la albamu tu. Nchini UK, haikutolewa kama single kutoka kwenye albamu kwa kufuatia kutotolewa toleo lile la juu.

Chati
Wimbo uliingia katika nafasi ya #48 katika UK baada ya kutolewa kikawaida.
Licha kutoshika nafasi katika 20 bora, lakini imepata kupigwa sana katika matelevisheni mengi ya UK.

Marejeo

Nyimbo za 2008
Nyimbo za The Game
Nyimbo za Ne-Yo
Konventi

Konventi ni jumla ya majengo maalumu ya jumuia ya kitawa isiyo ya wamonaki (kanisa, vyumba vya kulala, meza, sebule n.k.).

Konventi, iliyoanza mwishoni mwa Karne za Kati, si tena ngome ya kujitegemea kama monasteri , ambayo kwa kawaida ilikuwa kubwa zaidi kutokana na wingi wa watawa walioikalia na wa kazi walizofanya na huduma walizotoa. 

Malengo ya konventi ni hasa malazi ya watawa wanaofanya kazi zao nyingi nje ya nyumba yao, k.mf. Wafransisko na Wadominiko. 

Ukristo
Mtaguso wa kwanza wa Vatikano

Mtaguso wa kwanza wa Vatikano unatazamwa na Kanisa Katoliki kama Mtaguso Mkuu wa ishirini katika historia yake.

Uliitishwa rasmi na Papa Pius IX (1846-1878) mnamo 29 Juni 1867 na vikao vyake viliendelea katika Basilika la Mt. Petro huko Vatikano mjini Roma kuanzia tarehe 8 Desemba 1869 hadi vilipokatika mnamo 1870 kutokana na jeshi la Italia kuteka Roma tarehe 20 Septemba.

Walishiriki maaskofu na mapadri 774 (kati ya 1050 wenye haki ya kuhudhuria), ambao kwa mara ya kwanza walitokea mabara yote. Pia ilikuwa mara ya kwanza ya kutokuwepo wawakilishi wa serikali. Kumbe wajumbe wa Waorthodoksi na wa Waprotestanti walialikwa pia, lakini hawakufika.

Tarehe 24 Aprili 1870, baada ya majadiliano mengi, ilipitishwa hati "Dei Filius" juu ya Mungu, ufunuo, imani, na uhusiano kati ya imani na akili.

Ingawa lengo halikuwa hilo, tokeo kuu la kazi ya mtaguso huo ni tangazo la dogma ya Papa kuwa na karama ya kutokosea katika mafundisho ya imani na maadili anayoyatoa ili yadumu moja kwa moja pale anapotimiza masharti fulani (kwa kifupi: akisema "ex cathedra", yaani "kutoka ukulu). 

Dogma hiyo iliimarisha mamlaka ya Papa na umoja wa Kanisa dhidi ya maelekeo ya kitaifa ambayo yalitawala karne zilizotangulia yakisababisha matatizo mengi.

Viungo vya nje 
 Hati za Mtaguso huo kwa Kiingereza. 
 Kitabu THE TRUE AND THE FALSE INFALLIBILITY OF THE POPES  *Kuhusu Askofu Joseph Fessler (1813-1872), katibu mkuu wa mtaguso.

Vatikani
Mitaguso
Papa
Kanisa Katoliki
Roma
Historia ya Ukristo
Historia ya Ulaya
1869
1870
Kinega

Vinega ni ndege wa jenasi Riparia katika familia Hirundinidae. Wanafanana na mbayuwayu lakini wana rangi ya mchanga na nyeupe. Mwenendo wao ni sawa na ule wa mbayuwayu. Hulichimba tundu lao katika ukingo au chungu ya mchanga. Jike huyataga mayai 2-5.

Spishi za Afrika
 Riparia cincta, Kinega Miraba (Banded martin)
 Riparia congica, Kinega wa Kongo (Congo sand martin)
 Riparia paludicola, Kinega Koo-kahawia (Plain martin)
 Riparia riparia, Kinega-mchanga (Common Sand Martin)

Spishi ya Asia
 Riparia chinensis (Grey-throated martin)
 Riparia diluta (Pale martin)

Picha

Kucha na jamaa
Ziwa Superior

Ziwa Superior (yaani Ziwa Kubwa) ni moja kati ya maziwa makubwa ya Amerika Kaskazini. Ni ziwa kubwa zaidi la bara hili. Pamoja na maziwa ya Ziwa Huron, Ziwa Erie na Ziwa Ontario liko mpakani kati ya Marekani na Kanada na mpaka huo umepita ziwani.

Ziwa limepakana na Kanada (Ontario) upande wa kaskazini halafu na Marekani (Minnesota, Wisconsin na Michigan) upande wa kusini.

Ziwa Superior hupokea maji yake kutoka mito mingi inayoishia humo; maji yake hutoka kwenda Ziwa Huron kupitia mto St. Mary's na Soo Locks.

Vipimo 
Ziwa lina urefu wa kilomita 563 na upana mkubwa wa km 257. Uso wake una eneo la km2 82,400. Kina cha wastani ni m 147 lakini kina kikubwa chafikia m 406.

Maziwa makubwa ya Amerika Kaskazini
 Ziwa Superior
 Ziwa Huron
 Ziwa Michigan
 Ziwa Erie
 Ziwa Ontario

Superior
Superior
Michigan
Wisconsin
Minnesota
Ontario
Superior
Yakobo wa Marka

Yakobo wa Marka (1 Septemba 1393 - 28 Novemba 1476) alikuwa Mwitalia maarufu kama mtawa wa shirika la Ndugu Wadogo na padri wa Kanisa Katoliki.

Alitangazwa mwenye heri na Papa Urban VIII tarehe 12 Agosti 1624 na mtakatifu na Papa Benedikto XIII tarehe 10 Desemba 1726.

Sikukuu yake huadhimishwa tarehe ya kifo chake.

Maisha ya awali
Alizaliwa Monteprandone (karibu na Ascoli Piceno, leo katika mkoa wa Marche, nchini Italia) tarehe 1 Septemba 1393. Baada ya kufanya kazi ya kuchunga mifugo, alikimbia kwa ndugu yake fulani amsaidie kusoma.

Kisha kupata elimu kubwa katika sanaa huko Ascoli Piceno alijipatia digrii ya Sheria huko Perugia kwenye mwaka 1412. Baadaye alifanya kazi kama hakimu na wakili huko Bibbiena na Firenze katika mkoa wa Toscana.

Wito na malezi
Kisha kufunga urafiki na Wafransisko wa huko na kutafakari mafumbo ya ukombozi kwenye mlima La Verna, aliacha kazi na kuingia utawani mnamo Julai 1416. Huko alilelewa pamoja na Yohane wa Kapestrano na Bernardino wa Siena. Mwaka 1423 alipewa daraja takatifu ya upadri.

Utume

Mhubiri hodari, alitumwa na shirika lake kupinga uzushi wa Wabogomili huko Bosnia na wa Wausi huko Austria na Boemia; alianzisha konventi kadhaa katika Ulaya ya Kati, akieneza ibada kwa Jina la Yesu na kutetea vita vya msalaba dhidi ya Waturuki.

Alishiriki Mtaguso wa Firenze wenye lengo la kurudisha umoja kati ya Wakatoliki na Waorthodoksi.

Kwa juhudi zake mwaka 1446, tena mwaka 1463, alipatanisha miji ya Fermo na Ascoli Piceno iliyokuwa imeshindana muda mrefu. Pia alitunga katiba za miji 11 huku akianzisha vyama vya kitume pia.

Pamoja na kazi hizo, alitunga vitabu 18, alijenga makanisa, konventi, hospitali, maktaba, visima n.k.

Alifariki huko Napoli tarehe 28 Novemba 1476. Tarehe hiyo ndiyo sikukuu yake ya kila mwaka katika liturujia.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliozaliwa 1393
Waliofariki 1476
Wafransisko
Mapadri
Watakatifu wa Italia
Bernardino wa Siena

Bernardino wa Siena (8 Septemba 1380 - 20 Mei 1444) alikuwa mtawa wa shirika la Ndugu Wadogo na kasisi wa Kanisa Katoliki.

Maisha ya awali 

Alizaliwa na kubatizwa Massa Marittima (Siena) tarehe 8 Septemba 1380 katika familia Albizzeschi kutoka Siena, ambako alihamia baada ya kubaki yatima, ili alelewe na kusomeshwa na ndugu zake.

Wito na utume 
Akiwa na umri wa miaka 22, alijiunga na utawa, katika tawi la urekebisho wa Waobservanti, ambalo akawa nguzo yake kuu, pamoja na Yohane wa Kapestrano, Yakobo wa Marka na Alberto wa Sarteano.

Kisha akaanza utume mkubwa akihubiri kwa mafanikio katika miji na vijiji vya Italia akivuta umati kwa maneno na mifano yake. 

Kazi yake iliamsha katika Kanisa imani na ibada kwa Jina la Yesu na kurekebisha maadili ya wengi. Ndiye aliyesambaza kila mahali vibao vyenye kifupisho JHS (Jesus Hominum Salvator) kikiwa na msalaba juu yake na kuzungukwa na jua lenye miali 12.

Kifo 
Alifariki huko L'Aquila, tarehe 20 Mei 1444.

Heshima baada ya kifo 
Kutokana na sifa yake kubwa, alitangazwa mtakatifu na Papa Nikolasi V mwaka 1450. 

Sikukuu yake inaadhimishwa kila tarehe 20 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Marejeo

Viungo vya nje 

 St. Bernardino page  at Christian Iconography

Waliozaliwa 1380
Waliofariki 1444
Wafransisko
Mapadri
Watakatifu wa Italia
San Diego, California

San Diego (yaani Mtakatifu Diego) ni mji mkubwa wa pili katika jimbo la California baada ya Los Angeles, na wa saba katika nchi nzima ya Marekani. Uko upande wa kusini-magharibi ya nchi.

San Diego una wakazi milioni 1,3 katika eneo la 963.6 km².

Jina la San Diego latoka katika lugha ya Kihispania, kwa kuwa ulijengwa kandokando ya konventi ya Wafransisko iliyokuwa na jina hilo kwaheshima ya Diego wa Alkala.

Viungo vya Nje 
  Tovuti ya mji wa San Diego

California
Miji ya California
San Diego County, California
Wikipedia ya Kiindonesia

Wikipedia ya Kiindonesia au Wikipedia bahasa Indonesia ni toleo la kamusi elezo ya Wikipedia kwa lugha ya Kiindonesia. Wikipedia ya Kiindonesia, imekuwa ya tatu kwa ukuaji wa haraka katika orodha ya Wikipedia za lugha za Asia baada ya Wikipedia ya Kichina na Kijapani, na ndiyo kubwa katika nchi zile zinazoendelea (2006) .

Na kwa mwezi wa Februari katika mwaka wa 2009, kuliwa na zaidi ya makala  100,000 katika mradi huo wa Wikipedia kwa Kiindonesia.

Malengo 
 1,000 makala - Mar 16, 2004
 10,000 makala - 31 Mei 2005
 50,000 makala - Feb 1, 2007
 100,000 makala - Feb 21, 2009

Marejeo

Viungo vya nje

 Indonesian Wikipedia

Wikipedia kwa lugha tofauti
Diego wa Alkala

Diego wa Alkala, O.F.M. (San Nicolás del Puerto, Sevilia, Hispania, 1400 hivi - Alcalá de Henares, Hispania, 12 Novemba 1463) alikuwa bruda wa shirika la Ndugu Wadogo.

Anaheshimiwa na Kanisa Katoliki kama mtakatifu. Alitangazwa kuwa hivyo na Papa Sixtus V mwaka 1588. 

Sikukuu yake inaadhimishwa kila mwaka tarehe 12 Novemba.

Maisha
Alifanya kazi ya umisionari katika visiwa vya Kanaria (karibu na pwani ya Moroko). 

Alipohiji Roma kwa Jubilei alijitosa kuhudumia waliopatwa na tauni.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje
Catholic Encyclopedia: St. Didacus
Catholic-Forum.com: Saint Didacus 
abcgallery.com: Bartolomé Esteban Murillo's La Cuisine des Anges
abcgallery.com: Bartolomé Esteban Murillo's St. Diego Giving Alms
Franciscan Order
Cofradia Semana Santa San Nicolas del Puerto, Seville 

Waliozaliwa 1400
Waliofariki 1463
Wafransisko
Wamisionari
Watakatifu wa Hispania
Wikipedia ya Kiromania

Wikipedia ya Kiromania (kifupi: ro.wiki au ro.wp; kwa Kiromania: Wikipedia în limba română) ni toleo la kamusi elezo huru ya Wikipedia kwa lugha ya Kiromania.

Ilianzishwa mnamo mwezi wa Juni 2003, toleo hili lina makala takriban 100,000 (kwa mwezi wa Januari 2008) na ndiyo Wikipedia ya 16 kwa ukubwa. Mnamo mwezi wa Desemba 2004, watumiaji katika Wikipedia ya Kiromania walianza mjadala kuhusu kuanzisha ukurasa wa kwao wenyewe wa Wikimedia, Asociaţia Wikimedia România.

Marejeo

Viungo vya nje

 Romanian Wikipedia
 Aromanian Wikipedia

Wikipedia kwa lugha tofauti
Wikipedia ya Kituruki

Wikipedia ya Kituruki (Kituruki: Türkçe Vikipedi) ni toleo la kamusi elezo huru ya Wikipedia kwa lugha ya Kituruki. Ilianzishwa mnamo mwezi wa  Desemba 2002, na kwa tar. 3 Februari 2008, toleo hili lina makala zaidi ya 100,000.

Hii ni Wikipedia ya 17 kwa ukubwa wa hesabu ya wingi wa makala, na ni moja kati ya Wikipedia 16 yenye idadi ya milioni nne ya uhariri wa makala. Pia, ni moja kati ya Wikipedia 13 zenye zaidi ya watumiaji 150,000 waliojisajiri.

Mnamo mwezi wa Novemba katika mwaka wa 2006, Wikipedia ya Kituruki imeteuliwa chini ya kundi la Sayansi kwa ajili Altın Örümcek Web Ödülleri (Golden Spider Web Awards), ambayo inajulikana sana kama "Web Oscars" for Turkey. Mnamo mwezi wa Januari 2007, Wikipedia ya Kituruki imepewa tuzo kwa kuwa na makala bora. Tuzo hiyo ilitolewa wakati wa sherehe mnamo tar. 25 Januari 2007 katika Chuo Kukuu cha Ufundi cha Istanbul.

Na kwa mwezi wa Mei 2009, Wikipedia ya Kituruki imekuwa ya pili kwa ukuaji wa Wikipedia zenye makala zaidi ya 100,000.

Marejeo

Viungo vya nje

Wikipedia kwa lugha tofauti
Watu wa Kupro

Watu wa kisiwa cha Kupro ni 970,000. 

Walio wengi wanaongea Kigiriki na ni Wakristo Waorthodoksi, lakini upande wa Kaskazini ni Waislamu wanaoongea Kituruki.

Kupro
Nasreem Ndiye

Nasreem Ndiye ni mrembo aliyeiwakilisha nchi ya Tanzania katika mashindano ya Miss World 2008 nchini Afrika Kusini. Alizaliwa mnamo mwaka wa 1986. Kwa sasa anachukua digrii yake ya masuala ya Mahusiano ya Kimataifa. Yeye anataka afanyekazi katika mashirika ya wahisani.

Viungo vya Nje
 Photos of Nasreem in Miss World 2008

Waliozaliwa 1986
Warembo wa Tanzania
Watu walio hai
Bradha

Bradha au bruda ni namna ya kutaja watawa wanaume Wakristo wasio makasisi. Maneno haya yamepokelewa katika Kiswahili kutoka Kiingereza "brother" au Kijerumani "Bruder".

Hali yake ya kuwekwa wakfu kwa kuahidi utekelezaji wa mashauri ya Kiinjili (ambayo ni hasa matatu: useja mtakatifu, ufukara na utiifu) inajitosheleza bila ya kuhitaji sakramenti maalumu.

Ni kama ilivyo kwa masista ambao katika Kanisa Katoliki na makanisa ya Kiorthodoksi hawawezi kupewa upadrisho. 

Kwa kuwa lengo la utawa si kuongoza Kanisa kwa ile mamlaka inayotokana na Yesu na mitume wake kupitia daraja takatifu wala kutoa huduma za kipadri, bali ni kulenga utakatifu, yaani upendo kamili, kwa njia ya mkato.

Ukristo
Mashirika ya kitawa